Bushe kuti mwatemwa ukubelenga ici cipande mu %%?
Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
33 We bulanda kuli iwe we upokolola ifipe, ukwabula ukuti na iwe bakupokolole, na iwe we ubepa, ukwabula ukuti bambi bakubepe!+ Ilyo fye ukapwa ukupokolola ifipe, na iwe bakupokolola ifipe.+ Ilyo fye ukapwa ukubepa, na iwe bakakubepa.+
2 Mwe Yehova, tupaaleni.+ Twacetekela imwe.+ Beni ukuboko+ kwesu cila lucelo,+ beni ipusukilo lyesu mu nshita ya bucushi.+
3 Abantu bafulumuka pa kumfwa icimfulunganya.+ Inko shasalangana pa kwima kwenu.+
4 Kabili ifyo mwapokolola+ fikalonganikwa filya ciba ilyo impemfu shalongana, nge fyo bamakanta abengi bakonka umuntu ulubilo.+
5 Yehova akasansabikwa,+ pantu ekala mu muulu.+ Akesusha umulinganya no bulungami mu Sione.+
6 Kabili icishinka ca mu nshita yobe cikaba ifyuma fya kupususha,+ e kutila, amano no kwishiba,+ ukutiina Yehova,+ ifyo acindamika.
7 Moneni! impalume shapunda mu musebo; inkombe sha mutende+ shikalila akalanda.
8 Imisebo yaonaulwa;+ uwa kupita mu nshila naloba.+ Natoba icipangano;+ nasuula imisumba;+ tacindika umuntunse.+
9 Icalo cileloosha, nacuuma.+ Lebanone naonaulwa;+ nabola. Sharone+ ali nge ciswebebe; kabili Bashani na Karmele balelukusha amabula yabo.+
10 “Nomba nkema,”+ e fyasosa Yehova, “nomba nkaisansabika;+ nomba nkaitumpula.+
11 Imwe mwaimita icani icauma;+ mukafyala impimbili. Umutima wenu ukamulya+ ngo mulilo.+
12 Kabili abantu na bantu bakaba nge mito ya mpemba. Bakaboca no mulilo nge myunga iyaputulwa.+
13 Umfweni ico ndecita mwe bali ukutali!+ Kabili ishibeni amaka yandi mwe bali mupepi.+
14 Mu Sione ababembu bali no mwenso;+ abasangu+ batutuma, baleti: ‘Nani pali ifwe uwingekala no mulilo uonaula?+ Nani pali ifwe uwingekala mupepi no lubingu ulukalamba ulwa muyayaya?’+
15 “Pali uule-enda mu bulungami+ lyonse no kulanda ifyatambalala,+ uukaana ifyuma ifyabipa ukufuma ku ncenjeshi,+ uukaanya amaboko yakwe ukupoka amafisakanwa,+ uushikutika ku fya kusumya umulopa, kabili uushibata pa kuti emona icabipa.+
16 Ena akekala pa muulu;+ icubo cakwe cikaba ni ncende ya fimabwe fyasansuka iya-afya ukuyako.+ Akapeelwa ifya kulya fyakwe;+ amenshi yakwe tayakapwe.”+
17 Amenso yobe yakamona imfumu mu kuyemba kwa iko;+ yakamona icalo ca kutali.+
18 Umutima obe ukalanda mu kantepentepe+ pa cintu ca kutiinya, auti: “Kalemba ali kwi? Uupeela indalama ali kwi?+ Ali kwi uupenda impungu?”+
19 Tawakamone abantu aba musaalula, abantu aba lulimi lwa-afya ukumfwa, ababulubusa pa kulanda ukwabula ukuti umfwe.+
20 Moneni Sione,+ umusumba wa nshita yesu iya mitebeto!+ Amenso yobe yakamona Yerusalemu incende ya kwikalamo iyaba tondolo, itenti ilyo umuntu ashakalonge.+ Impoopo sha kwi tenti tashakanukulwe, kabili tapali umwando wa uko uukaputulwa pa kati.+
21 Lelo kulya e ko Katebebe,+ Yehova akaba kuli ifwe kwati mimana+ ne milonga. Tapali ingalaba sha nkondo ishikayako, kabili takuli amato ayasuma ayakapitapo.
22 Pantu Yehova e Mupingushi+ wesu, Yehova e wa kutupeela amafunde,+ Yehova e Mfumu+ yesu; akatupususha.+
23 Imyando yabo ikakakuka; tabakashe umulongoti wabo nawiminina; tabafungulwile insalu ya ku bwato.
Pali iyo nshita ifipe ifingi ifyapokololwa bakafyakanya; abalemana bakasenda ifyapokololwa ifingi.+
24 Kabili takuli umwikashi uukatila: “Nindwala.”+ Abantu abakekala mu calo bantu abaelelwa imembu shabo.+
Peeleniko bambi
Peeleniko bambi
BAIBOLO—AMALEMBO YA CALO CIPYA
Esaya 33
Cibemba
Belengeni Baibolo pa Intaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn eng_Latn